L' ła ze un'organizasion internasionałe par ła cołaborasion inte el setore de ła difeza. El tratà istitutivo de ła NATO, el Pato Atlàntego, el ze sta firmà a Washington el 4 de apriłe del 1949, e el ze entrà in vigore el 24 de agosto de l'isteso ano. Atualmente, i fa parte de ła NATO 30 Stati del mondo. Ła ga sede a Borseła: el novo cuartiero zenerale ze sta inaugurà inte el 2017, e el trasloco da ła vècia sede el ze sta finio inte el 2018. I menbri de ła NATO i ze atualmente 30. De sti cuà, 22 i ze anca menbri de l'Union eoropea, finmente che 24 de sti cuà i ze menbri a vàrio tìtuło de l'Union de l'Eoropa osidentale che col Tratà de Lisbona ła ze pasada soto el controło UE. Par sta motivasion, inte i ùltemi ani, el pezo de l'UE el ze cresesto senpre pì inte łe decizion de ła NATO. Dal 2017 el Montenegro se zonta a ła lista dei 28 paezi, segnando el definitivo inretramento ruso inte i Balcani. Inte el 2020 anca ła Masedònia del Nord ła vien far parte de ła liansa.